
U DJELA Arama Hačaturjana 
utkane su bogate zasade ar¬ 
menske i zakavkaske glazbe¬ 
ne kulture. To, međutim, ni^e sve: 
njegovo je tvoraštvo slitina mnogih 
nacionalnih kultura, istočnjačkih i 
evropskih. 

— To je vrlo ozbiljna i krupna 
stvar — ističe Hačaturjan. — Melodi¬ 
je i ritmovi Istoka vrlo su daleko 
od norma u koje se uklapaju evrop¬ 
ski napjevi, a u tome kontekstu i 
ruski napjevi. Proučivši te norme, 
počeo sam ih svjesno narušavati. 
Nastojao sam spojiti osebujne, izra¬ 
zito osjećajne melodije Istoka, s 
isto tako osebujnim i ništa manje 
emocionalnim formama evropske 
glazbe. 

Tako je taj skladatelj odmah u 
početku odredio svoj, kako je po¬ 
tom i vrijeme pokazalo, jedinstveni 
put u glazbi. Nije to slučajno 

— Porijeklom sam Armenac, a 
rođen u Gruziji. Polazio sam rusku 
školu i već gotovo pola stoljeća ži¬ 
vim i radim u Moskvi — pripovije¬ 
da Hačaturjan. — Za glazbu sam se 
počeo zanimati vrlo rano, u najrani- 
lemu djetinjstvu. Ne bih mogao 
reći, da je moja obitelj blagotvorno 


utjecala na to, jer otac mi je bio 
knjigovezac, a majka domaćica. 
Međutim, za obiteljskih su svečano¬ 
sti u nas često odzvanjale narodne 
pjesme, plesali su se armenski i 
gruzijski plesovi. Odrasli su bili 
vrlo sumnjičavi prema mojoj stra¬ 
sti za glazbom Smatrali su da to 
nije posao za muškarca Otac je že¬ 
lio da postanem inženjeiom ili liječ¬ 
nikom, bilo što samo ne glazbeni¬ 
kom. 

Poslije završene srednje škole 
Hačaturjan se obreo u Moskvi i 
počeo studirati biologiju, ali glazbi 
nikako nije mogao odoljeti. Još 
dok je studirao prekoračio je prag 
muzičke pedagoške škole i dvije 
godine usporedo učio biologiju i 
violončelo. Zatim je definitivno 
napustio fakultet, s uspjehom 
svršio muzičku školu i dospio na 
Moskovski konzervatorij... 

Skladateljski je uspjeh bio neoče- j 
kivan, ponajviše samome autoru. ^ 
Kad je 1933. slavni Sergej Prokof- 
jev posjetio razred kompozicije na 
konzervatoriju i čuo trio za klarinet, ] 
violinu i glasovir studenta Arama ^ 
Hačaturjana, uzeo ie note toga dje¬ 
la sa sobom u Francusku, da bi ga 

uskoro izveo komorni sastav »Trl- 

ton«. 

MOTIVI NEMIRA 

Tri-četiri godine poslije toga ime 
mladoga skladatelja autora Plesne 
suite, Prve simfonije, Koncerta za 
klavir i orkestar, Simfonijske poe¬ 
me... bilo je već znano i u Evropi i 
u Americi. Hačaturjanova je glaz¬ 
ba iznenađivala. Bio je to živi, 
novi glazbeni izraz, bujica izrazito 
naglašenih ritmova, bogatstvo i ose¬ 
bujnost melodija, što ponesenih u 
nezadrživo brzome plesu, što pjev- 
nih, punih lirskoga — sve se to za¬ 
jedno slijevalo u sklad radosti živ¬ 
ljenja, mladićki jarkih čuvstava 
čovjeka koji pjeva o proljetnorre 
cvatu obnovljene zemlje, usrećeno¬ 
ga spoznajom da joj pripada. Taj 
osjećaj rođenja novoga svijeta, za¬ 
ljubljenosti u život, još je punije 
ostvaren u Hačaturjanovu baletu 
»Gajane«, što je ugledao svijet u 
posve drukčijem vremenu. Bilo je 
to prosinca 1942. Snježni Perm, u 
kojemu se tada nalazila u evakuaci¬ 
ji Lenjingradska opera »S. M. Ki- 
rov«, živio je u ono vrijeme vrlo 
teško, s mislima na staljingradsku 
bitku. Gledateljima, među kojima 
je bilo i prekaljenih boraca i onih 
koji će tek poći u rat, te radnika 
toga velikog uralskog grada, balet 
»Gajane« je zvučio poput silne 
potvrde sovjetskoga života, koji je 
za sve njih postao sto nuta vredni¬ 
jim u herojskim godinama rata. To 
svijetlo i optimističko hačaturjano- 
vo djelo bilo je i te kako potrebno 
ljudima u ono surovo vrijeme. 

Potkraj 1943. u Moskvi je izvede¬ 
na Druga simfonija (»Simfonija sa 
zvonom«), koja je neposredno doti¬ 
cala ratna zbivanja HaCaturjanovi 
su se poklonici tada mogli uvjeriti 
da tome skladatelju nisu bliski 
samo trijumfalni i blagdanski tono¬ 
vi već i motivi borbe, nemira i na¬ 
rodne žalosti. 

Nepomirljivošću zlom i nasiljem 
natopljena je glazba baleta »Spar- 
tak«, što je i vrhunac stvaralačko¬ 
ga traženja toga kompozitora pede¬ 



setih godina ovoga stoljeća. Ovdje 
je jasno ocrtana napetost povijes¬ 
nih zbivanja, ponovno je oživljen 
junački lik Spartaka, čovjeka koji 
je pozvao robove u borbu s rims¬ 
kim legionarima. Revolucionarna 
zamisao, izrazito prisutna u »Spar- 
taku«, čini to djelo i vrlo suvreme¬ 
nim. 

— Zanimanjem za Spartaka —- 
kaže Hačaturjan — objasnio sam 
zašte zbivanja višestoljetne prošlo¬ 
sti odzvanjaju još i dan-danas. Po¬ 
ratnih se godina širio i jačao narod- 
rooslobodilački pokret naroda Afri¬ 
ke Azije i Latinske Amerike. Želio 
bih da »Spartak« postane apoteo¬ 
zom borbe za slobodu. Općenito 
đižim da bilo koja tema, koju iza- 
beiem, mora zvučati suvremeno. 
Prošlost može i mora biti sredst¬ 
vom suvremene zbilje. Dakako, to 
se može dogoditi samo kad izraz i 
kompozicija djela odgovaraju sadaš¬ 
njim tendencijama u glazbi, kao, 
uostalom, i u bilo kojoj drugoj um¬ 
jetnosti. 

Trebalo bi dodati da Hačaturjano¬ 
va glazba nikad nije bila ilustrativ¬ 
na, čak ni kad je bila posebno piša- 

na za kazalište ili film. Njegova 
glazba za Ljermontovljevu »Maske- 
radu«, Shakespeareova »Kralja Lea- 
ra« i »Macbetha«, te za film »Othe- 
lo«, toliko je izražajna i velika da 
samostalno nastavlja svoj život. 

Godine 1976. Aram Hačaturjan je 
navršio 73 godine. Vrlo je malo 
kod kuće, jer kao profesor Mos¬ 
kovskoga konzervatorija živi sa stu¬ 
dentima, kao rektor Narodnoga 
sveučilišta za kulturu drži predava¬ 
nja, kao predsjednik sovjetskoga 
društva za prijateljstvo i kulturnu 
suradnju sa zemljama Latinske 
Amerike prima delegacije, kao član 
Sovjetskoga komiteta za obranu 
mira odlazi na sjednice... i tako ga, 
zapravo, nikad nigdje nema. Nije li 
to i previše za Čovjeka koji više 
nije mlad? 

— Ne — odgovara Hačaturjan. — 
Razumije se, glazbeno je stvaralašt¬ 
vo na prvome mjestu, ali i profe¬ 
sorske dužnosti i društvena djelat¬ 
nost — to su dodiri s ljudima, to je 
bogatstvo koje vrijedi skupljati. 

Hačaturjan je proputovao cijeli 
Sovjetski Savez, a bio je i u više 
od četrdeset zemalja svijeta. Svagd¬ 
je je doživio ne samo priznanja 
svojoj darovitosti nego i toplinu pri¬ 
jateljskoga osjećaja običnih ljudi, 
svojih slušatelja. 

— Da bi se barem približno odre¬ 
dio raspon toga pojma »slušatelj« — 
kaže Hačaturjan — imenovat ću 
neke od ljudi s kojima sam razgo¬ 
varao o glazbi: Ernest Hemingway, 
Charlie Chapiin, belgijska kraljica 
Elizabeta, Romain Rolland, Maksim 
Gorki, pa pokojni papa Ivan 
XXIII, zatim omladina na izgrad¬ 
nji Sibira, pa akademci, lenjingrad- 
ski radnici i kazahstanski kolhozni- 
ci. Ne tako davno, na poziv stanov¬ 
nika sela Grczino u Ukrajini, bora¬ 
vio sam među njima zajedno sa 
simfonijskim orkestrom Ukrajinske 
SSR i nastupio s autorskim koncer¬ 
tom na otvorenju Doma kulture. 
Radost općenja s takvom publikom 
ne d& se zaboraviti. 





















